CRAI Biblioteca de Farmàcia i Ciències de l'Alimentació. Campus Diagonal Sud: guia ràpida. Curs 2025-26
Author: CRAI Biblioteca de Farmàcia i Ciències de l'Alimentació. Campus Diagonal Sud
Keywords: CRAI, biblioteca, Farmàcia, Ciències de l'Alimentació, farmacologia, formació d'usuaris, Universitat de Barcelona, UB, serveis, recursos d'informació, guia ràpida

AUTENTICACIÓ ALS SERVEIS EN LÍNIA

Identificador UB
Accés als recursos electrònics, Campus Virtual i préstec interbibliotecari, correu UB i Portal d’estudiants
Codi alfanumèric (al resguard de matrícula)
Contrasenya
Identificador local
Accés al Campus Virtual, accés als recursos electrònics, còpies digitals, ordinadors, préstec, préstec interbibliotecari, PUC, Portal d’estudiants, El meu compte i Zona Wifi
Es construeix afegint .alumnes a la part esquerra del correu:
Correu: jmartf006@alumnes.ub.edu
Identificador local: jmartf006.alumnes
Contrasenya
Eduroam per a membres de la UB de visita a una altra institució
Es construeix afegint .alumnes@ub.edu a la part esquerra del correu
Correu: jmartf006@ub.edu
Identificador: jmartf006.alumnes@ub.edu
Contrasenya

Horari
De dilluns a divendres, de 8:30 a 20:30
Adreça: Av. de Joan XXIII, 27-31, 08028 Barcelona
bibfarinfo@ub.edu
Telèfon: 934 021 884
Metro: línia 3 (Palau Reial)
Bus: 7, 33, 63, 67, 78, 113, 175, H6, M12, M14, X30,
X43, X79, X83, X84, X97, L97, V5
Tram: parada Pius XII

Pàgina web de la biblioteca: https://crai.ub.edu/coneix-el-crai/biblioteques/crai-biblioteca-de-farmacia-i-ciencies-de-lalimentacio

També podeu consultar el nivell d’ocupació de la Biblioteca en temps real

https://www.instagram.com/craifcca/

https://bsky.app/profile/craiubfcca.bsky.social

© CRAI UB, curs 2025-26

El CRAI Biblioteca de Farmàcia i Ciències de l’Alimentació del Campus Diagonal Sud forma part, juntament amb la resta de biblioteques de la Universitat de Barcelona, del Centre de Recursos per a l’Aprenentatge i la Investigació (CRAI) i té com a objectiu cobrir les necessitats derivades de l’activitat docent i investigadora de l’alumnat, professorat i investigadors de la Facultat de Farmàcia i Ciències de l’Alimentació.
La Biblioteca, situada a l’Edifici B del Campus Diagonal Sud, està distribuïda en dues plantes:
Planta 0: obres de referència, llibres, CD i DVD.
Planta –1: revistes i fons de reserva.

SERVEIS

https://crai.ub.edu/serveis-az
Préstec
El préstec de documents facilita la consulta dels fons bibliogràfics del CRAI fora dels seus recintes per un període de temps determinat. És imprescindible disposar del carnet de la UB o d’un document que acrediti el dret a préstec. Les condicions i la durada del préstec varien segons el tipus de préstec i d’usuaris. Les etiquetes (teixells) dels llibres indiquen:
Teixell blanc: préstec de 21 dies o més, segons el tipus d’usuari.
Teixell verd: bibliografia recomanada, préstec de 10 dies.
Teixell vermell: exclòs de préstec (consulta a sala).
Es poden sol·licitar i retornar documents d’altres CRAI biblioteques de la UB en qualsevol dels taulells de préstec dels CRAI biblioteques o a les màquines d’autopréstec.
El meu compte és un espai personal des del qual es poden renovar els documents en préstec i fer reserves.
Préstec consorciat (PUC)
El PUC és un servei de préstec gratuït que permet als usuaris sol·licitar tant documents físics com articles i capítols electrònics o digitalitzats, tant de les institucions del Consorci de Serveis Universitaris de Catalunya (CSUC) com d’institucions acadèmiques internacionals.

Préstec interbibliotecari
La Biblioteca localitza i subministra documents —o la còpia— que no es troben al CRAI de la UB i que no estan disponibles en altres universitats catalanes a través del préstec interbibliotecari. Aquest servei està subjecte a tarifes.
Préstec de portàtils
Teniu a la vostra disposició ordinadors portàtils per treballar, quatre dels quals es poden utilitzar fora de la Biblioteca, a les instal·lacions del Campus. El préstec és de quatre hores renovables.
Sales de treball en grup
La Biblioteca disposa de sis sales per treballar en grup, una d’elles amb quatre taules que es poden compartir entre diferents grups. Les sales estan equipades amb pissarra i una pantalla UHD amb cable HDMI per poder-hi connectar qualsevol dispositiu. Es poden reservar des de l’espai El meu compte.
Zona Wifi i xarxa Eduroam
El servei de Wifi i la xarxa Eduroam ofereixen connexió a Internet a tots els membres de la UB. Els usuaris d’altres institucions que formin part de la xarxa Eduroam també disposen d’aquesta connexió segura.
Formació d’usuaris
S’organitzen sessions formatives sobre l’ús dels recursos i serveis que ofereix el CRAI. També s’imparteixen sessions específiques en el marc d’algunes assignatures.
Com citar i gestionar la bibliografia
Oferim informació i exemples sobre com citar documents en una bibliografia amb Zotero, gestor de referències bibliogràfiques lliure i de codi obert.
Campus Virtual https://campusvirtual.ub.edu/
Plataforma virtual orientada al suport de la docència. Des del CRAI us ajudem en la seva gestió i utilització.

Informació i atenció
El personal de la Biblioteca us ajudarà a resoldre els dubtes sobre el funcionament i l’ús dels diferents serveis i recursos d’informació.
Sol·licitud d’informació bibliogràfica
Suport a la docència i l’aprenentatge
Suport a la recerca
Assessorament en drets d’autor, propietat intel·lectual i accés obert
Serveis per a persones amb necessitats específiques

Servei d’atenció a usuaris (SAU)
https://crai.ub.edu/serveis-i-recursos/sau
El SAU és un servei d’informació virtual per resoldre qualsevol consulta sobre els CRAI biblioteques i sobre els seus recursos i serveis. També ens podeu fer arribar queixes, suggeriments i agraïments.

RECURSOS D’INFORMACIÓ

https://cercabib.ub.edu/
El Cercabib permet cercar des d’un únic punt i de manera simultània, a tots els recursos d'informació del CRAI al marge del suport, la tipologia o la ubicació del recurs: bases de dades, llibres electrònics i revistes electròniques; i dipòsits digitals de la UB.
Com accedir als recursos electrònics de la UB
https://crai.ub.edu/serveis-i-recursos/acces-recursos-electronics
El SIRE (Servei Intermediari d’accés als Recursos Electrònics) és el servei adreçat al PDI, alumnat i PTGAS de la UB que permet accedir als recursos d’informació electrònics subscrits pel CRAI.